kalixlouiis/myanmar-wikipedia-corpus huggingface dataset:
အကြောင်းမှာ သူသည် ရှန်းယုနှင့် ယှဉ်ပြိုင်ရာတွင် အားလုံးကျင့်သုံးရမည့် မဟာဗျူဟာကို ချမှတ်ပေးခဲ့သည့် အတွက် ဖြစ်သည် ဟု အကြောင်းပြခဲ့သည်။
သူသည် ကောဝ်ရှန်း ကိုလည်း တိုက်ပွဲတွင် အားထုတ်မှု မြင့်မားခဲ့သည် ဟု မိန့်ဆိုခဲ့ပြီး သူနှင့် အခြားသူတို့ကို ထိုက်သင့်စွာ ဆုလာဘ်များ ချပေးခဲ့သည်။
ထီးနန်းစိုးစံခြင်း အခွန် နှင့် အခမဲ့လုပ်အားကို လျှော့ချခြင်း ဧကရာဇ် ကောင်းကျူသည် သူ၏ စစ်တပ်များကို ဖျက်သိမ်းပြီး စစ်သည်တို့ကို နေအိမ်သို့ ပြန်ခွင့်ပြုခဲ့သည်။
ဂွမ်ကျုံးတွင် နေထိုင်သူများသည် အခွန်အခ နှင့် အခမဲ့လုပ်အားပေးရခြင်း တို့မှ ၁၂ နှစ်တာ ကင်းလွတ်မည်ဖြစ်ပြီး မိမိတို့၏ နေအိမ်သို့ ပြန်သူများသည် ၆ နှစ်တာ ကင်းလွတ်မည် ဖြစ်ကြောင်း နှင့် သူတို့အဖို့ အစိုးရမှ တစ်နှစ်တာ ထောက်ပံ့ပေးမည် ဖြစ်ကြောင်း ကြေညာသည်။
သူသည် စစ်ပွဲကာလတွင်းက ဆာလောင်မွတ်သိပ်မှုကြောင့် မိမိတို့ကိုယ်ကို ကျွန်အဖြစ်ရောင်းစားခဲ့ရသည့် သူများကိုလည်း လွတ်မြောက်စေခဲ့သည်။
၁၉၅ ဘီစီအီးတွင် ဧကရာဇ်သည် အမိန့်တော် နှစ်ခု ထုတ်ပြန်သည်။
ပထမဆုံး တစ်ခုသည် အခွန်အခ နှင့် အခမဲ့လုပ်အား ပေးဆောင်ရခြင်းကို လျှော့ချသည့် အမိန့်စာဖြစ်သည်။
ဒုတိယတစ်ခုသည် နှစ်စဉ်နှစ်တိုင်း၏ ၁၀လပိုင်းတွင် လက်အောက်ခံ မင်းများမှ နန်းတွင်းသို့ ဆက်သရမည့် လက်ဆောင်ပဏ္ဏာ ပမာဏကို သတ်မှတ်ခြင်း ဖြစ်သည်။
စိုက်ပျိုးရေးအတွက် ကောက်ခံသည့် မြေခွန်ကိုလည်း ရိတ်သိမ်းရရှိသည့် ဆန်စပါးတို့၏ ၁/၁၅ နှုန်းဖြင့် လျှော့ချ ကောက်ခံစေသည်။
သူသည် ဒင်္ဂါးသွန်းလုပ်မှုကိုလည်း ပုဂ္ဂလိကပိုင် အဖြစ်သိမ်းလိုက်သည်။
ကွန်ဖြူးရှပ်ဝါဒ အပေါ် အလေးထားခြင်း ငယ်ရွယ်စဉ်က ဧကရာဇ် ကောင်းကျူသည် စာဖတ်ခြင်းကို မနှစ်သက်ခဲ့ပဲ ကွန်ဖြူးရှပ်ဝါဒကို အထင်အမြင်သေးခဲ့သည်။
ဧကရာဇ် ဖြစ်လာသည့် အခါတွင်လည်း ထိုအတိုင်းပင် ရှိခဲ့ရာ စာပေပညာရှင် လုကျား(သို့မဟုတ် လုကု)နှင့် တွေ့သည့်အချိန်ကျမှ ပြောင်းလဲသွားသည်။
လုကုသည် ၁၂ တွဲရှိသည့် ကျင်းရု(新語) အမည်ရှိ စာအုပ်ကို ရေးသားခဲ့သည်။
ထိုစာအုပ်တွင် တိုင်းပြည်ကို ကြမ်းတမ်း၍ ပြင်းထန်သော ဥပဒေများဖြင့် အုပ်ချုပ်ခြင်း(ချင်မင်းဆက်တွင် ထိုအတိုင်း အုပ်ချုပ်သည်)ထက် အကျင့်စာရိတ္တကောင်းမွန်ခြင်း၊ ဖြောင့်မှန်စွာ အုပ်ချုပ်ခြင်းဖြင့် ရနိုင်သော အကျိုးတို့ကို ရေးသားဖွဲ့ဆိုထားသည်။
လုကုသည် ထိုစာအုပ်၏ အတွဲ တစ်တွဲကို ရေးသားပြီးတိုင်း ဧကရာဇ် ရှေ့တော်မှောက်တွင် ဖတ်ပြခဲ့သည်။
ဧကရာဇ်သည် များစွာ နှစ်သက်ခဲ့လေသည်။
ထိုသို့ဖြင့် ဧကရာဇ် ကောင်းကျူ နန်းစံစဉ်ကာလတွင် ကွန်ဖြူးရှပ်ဝါဒသည် တိုးတက်ပြန့်ပွား၍ (ချင်ခေတ်ကာလက) ဥပဒေ ဝါဒ၏ နေရာတွင် တိုင်းပြည်၏ အတွေးအခေါ် မူဝါဒ အနေဖြင့် အစားထိုးလာခဲ့သည်။
လုကု အပါအဝင် ကွန်ဖြူးရှပ် စာပေပညာရှင်များကို အစိုးရအဖွဲ့တွင် အမှုထမ်းစေခဲ့သည်။
ဧကရာဇ်သည် ချင်ခေတ်မှ အချို့သော ဥပဒေများကို ပြန်လည် ပြုပြင်ပြီး အချို့သော ပြစ်ဒဏ်များကိုမူ လျှော့ချစေခဲ့သည်။
၁၉၆ ဘီစီအီးတွင် ယင်းပု ၏ ပုန်ကန်ခြင်းကို နှိမ်နင်းပြီးနောက် သူသည် ကွန်ဖြူးရှပ်၏ မွေးဖွားရာနေရာဖြစ်သည့် ရှန်တုန်းကို ဖြတ်သွားစဉ် အတွေးအခေါ်ပညာရှင်ကြီးကို အရိုအသေပြုရန် အတွက် အခမ်းအနားတစ်ခုကို ကိုယ်တော်တိုင် ပြင်ဆင်ခဲ့သည်။
ထီးနန်းဆက်ခံမှုအတွက် ပဋိပက္ခဖြစ်ပွားခြင်း သူ၏ နှောင်းပိုင်းနှစ်များတွင် ဧကရာဇ် ကောင်းကျူသည် မောင်းမတော် ချီ ကို အလေးထားပြီး မိဖုရားခေါင်ကြီး လွီကျီး ကို လျစ်လျူရှုခဲ့သည်။
သူ၏ အရိုက်အရာဆက်ခံမည့် မိဖုရားခေါင်ကြီး မှ ဖွားမြင်သည့် လျိုယင်းသည် တိုင်းပြည် အုပ်စိုးမည့်သူတစ်ဦး အနေဖြင့် ပျော့ညံ့လွန်းသည် ဟု သူထင်မြင်ခဲ့သည်။
ထို့ကြောင့် သူသည် လျိုယင်းကို မောင်းမတော် ချီ မှ ဖွားမြင်သည့် လျိုယုရီ နှင့် အစားထိုးရန် ရည်ရွယ်ရင်း ရှိခဲ့သည်။
လွီကျီးသည် ပူပန်သောကရောက်ရသောကြောင့် ကျန်းလျန် ကို သူမ သားတော်၏ အရိုက်အရာ မြဲစေရန် ကူညီစေရေးအတွက် အကူအညီ တောင်းခံခဲ့သည်။
ကျန်းလျန်သည် ရှန်တောင်တော်၏ သူရဲ လေးဖော်ကို ထောက်ခံပေးခဲ့ပြီး လျိုယင်းကို ကူညီ စေခဲ့သည်။
၁၉၅ ဘီစီအီးတွင် ဧကရာဇ် ကောင်းကျူ၏ ကျန်းမာရေးသည် ဆိုးဝါးလာသည်အ့လျောက် သူသည် လျိုယင်း နေရာတွင် လျိုယုရီ နှင့် အစားထိုးရန် ပိုမို စိတ်စောလာခဲ့သည်။
ကျန်းလျန်သည် ဧကရာဇ်ကို ကန့်ကွက်ပြောဆိုခဲ့သော်လည်း လျစ်လျူရှုခံရသောအခါ သူ၏ ကျန်းမာရေးကို အကြောင်းပြ၍ မင်းမှုထမ်းဘဝမှ အနားယူခဲ့သည်။
အိမ်ရှေ့စံ၏ ဆရာဖြစ်သည့် ရှုစွန်း တုန် နှင့် ကျိုးချန်းသည်လည်း ဧကရာဇ် ၏ အထက်ပါ ဆုံးဖြတ်ချက်ကို ကန့်ကွက်ခဲ့သည်။
ကျိုးချန်း မှ ဤသို့ ပြောဆိုခဲ့သည်။
"ကျွန်တော်မျိုးသည် အငြင်းအခုံပြုရာတွင် သိပ်မတော်ပါ။
သို့ရာတွင် ယခုလို ဆုံးဖြတ်ချက်သည် မကောင်းမှန်း သိပါသည်။
အကယ်၍ အရှင်သည် အိမ်ရှေ့စံကို နန်းချသော် ကျွန်တော်မျိုးသည် အရှင့်၏ အမိန့်တော်ကို လိုက်နာတော့မည် မဟုတ်ပါ"(臣口不能言，然臣期期知其不可。陛下雖欲廢太子，臣期期不奉詔。) ကျိုးချန်းသည် စကားလွန်သွားသော်လည်း သူ့တွင် စကားထစ်သည့် ပြဿနာရှိသည့်အတွက် သူ၏ ပြောပုံသည် ဧကရာဇ် အဖို့ ရယ်စရာပင် ဖြစ်နေပေတော့သည်။
ဧကရာဇ်သည် ရယ်မော၍ သိပ်မကြာမီ ရှန် တောင် တော်၏ သူရဲ လေးဖော်သည် နန်းတွင်းသို့ ဝင်ရောက်ခစားခဲ့သည်။
ဧကရာဇ်သည် သူတို့ကို တွေ့သောအခါ အလွန် အံ့ဩခဲ့သည်။
အဘယ့်ကြောင့်ဆိုသော် ထိုသူတို့ကို ဧကရာဇ်သည် ယခင်က သိမ်းသွင်းခဲ့ဖူးသော်လည်း ထိုသူတို့က မည်သည့်အခါကမျှ လက်ခံခဲ့ခြင်း မရှိသောကြောင့် ဖြစ်သည်။
ထို သူရဲ လေးဖော်သည် လျိုယင်းသည်သာ အိမ်ရှေ့စံအဖြစ် ရှိနေသေးလျှင် သူ့ကို အနာဂတ်တွင် ကူညီ ဖေးမပါမည်ဟု ကတိပြုခဲ့သည်။
ဧကရာဇ်သည် လျိုယင်းတွင် ဤသူတို့၏ အားပေးထောက်မမှုကို ရရှိထားသောကြောင့် အလွန် နှစ်ခြိုက်ကာ အိမ်ရှေ့စံ ပြောင်းလဲမည့် အတွေးကို ပယ်ဖျက်ခဲ့သည်။
စစ်ဆင်ရေး တိုက်ပွဲများ thumb|သရုပ်ဖော်ထားသည့် မြေထည် ရုပ်တုများ၊ အနောက်ပိုင်း ဟန် ခေတ်မှ၊ မြင်းစစ်သည်တော်များ၊ ဟိုင်နန် နယ် ပြတိုက် ဟန် နိုင်ငံတော်ကို တည်ထောင်ပြီးနောက် ဧကရာဇ် ကောင်းကျူသည် မင်းသားများနှင့် လက်အောက်ခံ ပဏ္ဏာဆက် ဘုရင်များကို နိုင်ငံတော်ကို ထိရောက်စွာ အုပ်ချုပ်နိုင်စေရန်အတွက် နယ်မြေများကို အပိုင်စားပေးအပ်ကာ စေခိုင်းခဲ့သည်။
နန်းတွင်း မင်းမျိုးနွယ် နှင့် မသက်ဆိုင်သည့် ဘုရင်များ ရှိသည်။
၎င်းတို့မှာ ရန့်ဘုရင် ဇန်တု၊ ဟန် ဘုရင် ဟန်ကျင်း။
ချူ ဘုရင် ဟန်ကျင်။
ချူ ဘုရင် ဖန်းယွီ၊ ဟွိုင်နန် ဘုရင် ယင်းပု၊ကျောက် ဘုရင် ကျန်းအာ ၊ ချန်းရှား ဘုရင် ဝူယွီ တို့ ဖြစ်သည်။
ဟန်ကျင် နှင့် ဖန်းယွီတို့သည် ပုန်ကန်သည် ဟု မတရား စွပ်စွဲခံရကာ ဖမ်းဆီးချုပ်နှောင်ခံရ၍ သူတို့၏ မိသားစုများနှင့် တကွ ကွပ်မျက်ခံရခဲ့သည်။
ယင်းပု နှင့် ဇန်တုသည် ပုန်ကန်ကြသော်လည်း နှိမ်နင်းခံရကြကာ ကွပ်မျက်ခံရသည်။
ဝူယွီ နှင့် ကျန်းအာ သာ သက်ရှိထင်ရှား ကျန်ရစ်ခဲ့ကြသည်။
မြောက်ပိုင်းမှ ရှုံးနူတို့သည် ချင် မင်းဆက် ကတည်းကပင် ရန်စွယ်တစ်ခု ဖြစ်နေခဲ့သည်။
ချင်ရှီဟွမ်သည် စစ်သူကြီး မန်ကျန်း ကို ချင်ဧကရာဇ် နိုင်ငံတော်၏ မြောက်ပိုင်း နယ်စပ်ကာကွယ်ရေးကို ကြည့်ရှုထိန်းသိမ်းရန် နှင့် မဟာ တံတိုင်းကြီး တည်ဆောက်ရန် အတွက် စေလွှတ်ခဲ့သည်။
မန်ကျန်းသည် ရှုံးနူတို့ကို နယ်စပ်ဒေသတစ်လျှောက်တွင် လှုပ်ရှားထကြွနေခြင်းမှ ဟန့်တားနိုင်ခဲ့ပြီး အောင်မြင်မှုများ ရရှိခဲ့သည်။
သို့သော် ချင်မင်းဆက် ပျက်သုဉ်းပြီးနောက်တွင် ရှုံးနူတို့သည် တောင်ပိုင်းသို့ ချီတက်ရန် အခွင့်ကောင်းယူ၍ နယ်စပ်တစ်ခွင်ကို ထိပါးလေသည်။
၂၀၁ ဘီစီအီးတွင် ဟန်ကျင်း(ဟန် ဘုရင်) သည် ရှုံးနူခေါင်းဆောင် ချန်ယု ဆီသို့ သစ္စာဖောက်ပြီး ခိုလှုံခဲ့သည်။
ထိုနှစ်တွင်ပင် ဧကရာဇ် ကောင်းကျူသည် ရှုံးနူတို့ကို တိုက်ခိုက်ရန် စစ်ချီလာခဲ့သော်လည်း ပိုင်တန်း တိုက်ပွဲတွင် ရန်သူတို့၏ ဝိုင်းရံ တိုက်ခိုက်ခြင်းကို ခံရသည်။
ချန်ပင်း၏ အကြံဉာဏ်ကို ရယူပြီး မိုဒု၏ ဇနီးသည်ကို လာဘ်ထိုးခြင်းဖြင့် သူမ၏ ခင်ပွန်းကို စစ်သည်များ ရုပ်သိမ်းစေသည်။
မိုဒုသည်လည်း စစ်သည်များ ရုပ်သိမ်းခဲ့သည်။
နေပြည်တော်သို့ ပြန်ရောက်သောအခါ ဧကရာဇ် ကောင်းကျူသည် သူကောင်းမျိုးဝင် အမျိုးသမီးတို့ကို ရှုံးနူခေါင်းဆောင်တို့နှင့် လက်ဆက်စေခြင်း နှင့် လက်ဆောင်ဆက်သခြင်းအားဖြင့် ငြိမ်းချမ်းရေးရယူသည့် ဟီချင်း နည်းဥပဒေကို စတင်ခဲ့သည်။
ကွယ်လွန်ခြင်း thumb|ချန်းလင်း(長陵),ရှန်းကျီး၊ ရှန်ယန်မှ ဧကရာဇ် ကောင်းကျူ၏ တရုတ်ပြည်ပိရမစ်များ ဧကရာဇ် ကောင်းကျူသည် ယင်းပုကို နှိမ်နင်းသည့် စစ်ဆင်ရေးတွင် အမှတ်တမဲ့ ပစ်ခတ်လိုက်သည့် မြားတစ်စင်း၏ ထိခိုက်မှုကို ခံလိုက်ရသည်။
သူသည် ထိုအချိန်မှစ၍ အလွန်တရာ နာမကျန်းဖြစ်လာပြီး သူ၏ အတွင်းဆောင်ထဲတွင် အချိန်ကြာမြင့်စွာ နေထိုင်ခဲ့ပြီး သူ၏ ကိုယ်ရံတော်များကို သူနှင့်တွေ့ဆုံသူတိုင်းနှင့် တွေ့ခွင့်ပြုရန် ငြင်းဆန်စေခဲ့သည်။
ရက်များစွာကြာသောအခါ ဖန်းခွိုင်သည် နန်းဆောင်သို့အတင်းဝင်ခဲ့သဖြင့် အခြားသောနောက်လိုက်နောက်ပါတို့သည်လည်း သူ့နောက်မှ လိုက်ဝင်ခဲ့ကြလေသည်။
သူတို့သည် ဧကရာဇ်၏ အိပ်ယာထက်တွင် လဲလျောင်းနေပြီး မိန်းမစိုးတစ်ဦး၏ ပြုစုခြင်းကိုသာ ခံနေခဲ့သည်ကို တွေ့မြင်ခဲ့ရသည်။
ဖန်းခွိုင်သည် အောက်ပါအတိုင်းပြောခဲ့သည်။
"ဧကရာဇ် အရှင်သည် နိုင်ငံတော်ကို သိမ်းပိုက်သောအခါ မည်မျှ ဂုဏ်ယူဖွယ်ရှိပါသနည်း။
ကျွန်တော်မျိုးတို့ မည်မျှ နွမ်းလျခဲ့ပါသနည်း။
အရှင့်၏ ကျွန်တို့သည် အရှင်မင်းကြီး နာမကျန်းဖြစ်နေသည်ကို ကြားသိရသောအခါ မည်မျှ ပူပင်ခဲ့ရပါသနည်း။
သို့သော်လည်း အရှင်မင်းကြီးသည် ကျွန်တော်မျိုးတို့ကို တွေ့ရန် ငြင်းဆန်ရုံသာမက မိန်းမစိုးတစ်ယောက်၏ အဖော်ပြုမှုကို ပိုနစ်သက်ခဲ့သည်။
အရှင်မင်းကြီးသည် ကျောက်ကော်၏ အဖြစ်ကို မေ့လျော့နေပါသလော" ဟု ပြောလေရာ ဧကရာဇ် မင်းကြီးသည် ရယ်မော၍ အိပ်ယာမှ ထကာ မိမိ၏ အမှုထမ်းတို့ကို တွေ့ဆုံလေသည်။
ဧကရာဇ် ကောင်းကျူ၏ ကျန်းမာရေးသည် တစ်နေ့ထက်တစ်နေ့ ယိုယွင်းလာရာ မိဖုရားခေါင်ကြီး လွီကျီးသည် နာမည်ကျော် သမားတော်တစ်ဦးကို ပင့်ဖိတ်ကာ ကုသစေသည်။
ဧကရာဇ်သည် သူ၏ ကျန်းမာရေးအခြေအနေကို သိလို၍ မေးမြန်းရာ သမားတော်က သူ၏ ရောဂါကို ပျောက်ကင်းအောင် ကုသနိုင်ကြောင်း ပြန်ဖြေကြားသည်။
သို့ရာတွင် ဧကရာဇ်သည် ထိုအဖြေကို မနှစ်မြို့ပဲ သမားတော်ကို အောက်ပါအတိုင်း ကြိမ်းမောင်းသည်။
"ငါသည် ဤ နိုင်ငံတော်ကို အဝတ်တစ်ထည် ကိုယ်တစ်ခု ဖြင့် ဓားတစ်စင်းကို ဆောင်ကာ သိမ်းပိုက်နိုင်ခဲ့သည်မှာ မိုးမြေ၏ အလိုပင် မဟုတ်ပါလော့။
ငါ၏ အသက်သည် မိုးမြေ၏ အလိုသာတည်း။
ပျန်းချွီပင် ရှိစေကာမူ အချည်းနှီးသာတည်း" ဟု ဆိုလေသည်။
သူသည် ဆေးကုသမှု ခံရန် ငြင်းဆိုခဲ့ပြီး သမားတော်ကို ပြန်လွှတ်ခဲ့သည်။
သူ မကွယ်လွန်မီ [ချောင်ရှန်း]] သည် [[အမတ်ချုပ်ကြီး [တရုတ်ပြည်]| အမတ်ချုပ်] အဖြစ် ရှောင်ဟီ ကွယ်လွန်ပြီးနောက် သူ၏ နေရာတွင် ဆက်ခံနိုင်ပြီး ဝမ်လင်းသည် ချောင်ရှန်း၏ နေရာတွင် ဆက်ခံနိုင်သည် ဟု ဆိုခဲ့သည်။
ဝမ်လင်းသည် သူ၏ တာဝန်တို့ကို ကျေပွန်စွာ ဆောင်ရွက်နိုင်ရန် ငယ်ရွယ်သေးသည် ဟု ဆိုနိုင်သည့်အတွက် ချန်ပင်းသည် ဝမ်လင်းကို ကူညီထောက်မပေးရမည်ဟု မိန့်မှာခဲ့သည်။
သို့သော် ချန်ပင်းသည် သူကိုယ်တိုင်လည်း အမတ်ချုပ်ကြီး တစ်ဦး၏ ရာထူးတာဝန်များကို ထမ်းရွက်နိုင်သည်ဟု ယူဆခဲ့သည်။
သူသည် ကျိုးပိုကိုလည်း စစ်သေနာပတိရာထူးအတွက် သင့်တော်သူဟု မှတ်ချက်ချခဲ့သည်။
သူသည် ချန်းလီနန်းတော် (長樂宮) တွင် ဇွန်လ ၁ ရက် ၁၉၅ ဘီစီအီးတွင် ကွယ်လွန်ခဲ့ပြီး နောင်တွင် ဧကရာဇ် ဟွီ ဟု အမည်တွင်မည့် လျိုယင်းမှ သူ၏ နေရာတွင် ဟန် နိုင်ငံတော်၏ ဧကရာဇ် အဖြစ် ဆက်ခံခဲ့သည်။
မာန်ဟုန်ပြင်းသော လေ ကို ဖွဲ့သော သီချင်း မာန်ဟုန်ပြင်းသော လေ ကို ဖွဲ့သော သီချင်း သည် ၁၉၅ ဘီစီအီးတွင် ယင်းပု၏ ပုန်ကန်ထကြွမှုကို နှိမ်နင်းပြီးနောက် လျိုပန်းမှ သူ၏ မွေးရပ်မြေသို့ ပြန်သောအခါ စပ်ဆိုသော သီချင်း ဖြစ်သည်။
သူသည် စားပွဲကို ပြင်ဆင်ပြီး သူ၏ ငယ်သူငယ်ချင်းများကို ဖိတ်ခေါ်ခဲ့သည်။
အတန်ကြာ သောက်စားကြပြီးနောက် လျိုပန်းသည် ကုချင်းကို တီးခတ်ကာ မာန်ဟုန်ပြင်းသော လေ သီချင်းကို သီဆိုခဲ့သည်။
大风歌 《大風歌》မာန်ဟုန်ပြင်းသည့် လေ大風起兮雲飛揚，လေပြင်းသည် မာန်အပြည့်ဖြင့် တိုက်ခတ်သည့်အခါ၊ တိမ်တိုက်တို့သည် အမြင့်တွင် မြောလွင့်ကုန်၏.威加海內兮歸故鄉，ငါ့တန်ခိုးသည် ပင်လယ်တစ်ခွင်ကို လွှမ်းသောအခါ ငါသည် မွေးရပ်ရွာသို့ ပြန်လာခဲ့၏.安得猛士兮守四方！သူရဲတို့သည် အဘယ်မှာ ရှိ၍ ငါ့နိုင်ငံ၏ လေးဖက်လေးတန်ကို ကာကွယ်မည်နည်း။
မိသားစု မိဘများ။
လျိုတွမ်၊ ဖခင် ဧကရာဇ် (၊ ၂၇၁ ဘီစီ - ၁၉၇ ဘီစီ) မိဖုရားခေါင်ကြီး ကျောက်လင်း၊ ဝမ် မိသားစု (), ကိုယ်ပိုင်အမည် ဟန်ရှီ () မိဖုရားများ နှင့် သားသမီးများ။
မိဖုရားခေါင်ကြီး ဂေါင်၊ လွီ မိသားစု (၊ ၂၄၁ ဘီစီ - ၁၈၀ ဘီစီ)၊ ကိုယ်ပိုင်အမည် ကျီး () မင်းသမီး လုယွမ် (; ၁၈၇ ဘီစီ ကွယ်လွန်) လျိုယင်း၊ ဧကရာဇ် ရှောင်ဟွီ (၊ ၂၁၀ ဘီစီ - ၁၈၈ ဘီစီ) မိဖုရားခေါင်ကြီး ဂေါင်၊ ဘို မိသားစု (၊ ၁၅၅ ဘီစီ ကွယ်လွန်) လျိုဟန်း၊ ဧကရာဇ် ရှောင်ဝမ် (၊ ၂၀၃ ဘီစီ - ၁၅၇ ဘီစီ) ဖုရန်၊ ချောင် မိသားစု () လျိုဖေး၊ ချီ မင်းသား တောက်ဝှီ (၊ ၂၂၁ ဘီစီ - ၁၈၉ ဘီစီ) ဖုရန်၊ ချီ မိသားစု (၊ ၂၂၄ ဘီစီ - ၁၉၄ ဘီစီ)၊ ကိုယ်ပိုင်အမည် ရီ () လျိုလုရီ၊ ကျောက် မင်းသား ယင်း (၊ ၂၀၈ ဘီစီ - ၁၉၄ ဘီစီ) ကျောက် မိသားစုမှ သခင်မ (၊ ၁၉၈ ဘီစီ ကွယ်လွန်) လျိုချန်း၊ ဟွိုင်နန် မင်းသား လီ (၊ ၁၉၉ ဘီစီ - ၁၇၄ ဘီစီ) အမည်မသိ လျိုဟွီ၊ ကျောက် မင်းသား ကုန်း (၊ ၁၈၁ ဘီစီ ကွယ်လွန်) လျိုယူ၊ ကျောက် မင်းသား ယူ (၊ ၁၈၁ ဘီစီ ကွယ်လွန်) လျိုကျန်း၊ ရန် မင်းသား လင်း (၊ ၁၈၁ ဘီစီ ကွယ်လွန်) ခေတ်သစ် သရုပ်ဖော်မှုများ လျိုပန်းသည် Koei မှ ထုတ်လုပ်ဖြန့်ချိသည့် Romance of the Three Kingdoms XI ဗီဒီယိုဂိမ်းတွင် အထူး ဇာတ်ကောင်များ အနေဖြင့် ပါဝင်သည့် သမိုင်းဝင် ပုဂ္ဂိုလ် ၃၂ ယောက်တွင် တစ်ဦးအပါအဝင်ဖြစ်သည်။
သူ ၏ ဘဝဇာတ်လမ်းကိုလည်း များလှသော ရုပ်မြင်သံကြားဇာတ်လမ်းတွဲများ နှင့် ရုပ်ရှင်များတွင် ပုံဖော်ခြင်းခံရသည်။
(ချူ-ဟန် အားပြိုင်မှု#အနုပညာသရုပ်ဖော်မှု ကို ကြည့်ပါ)။
ထပ်မံလေ့လာလိုလျှင် ဟန်မင်းဆက်မိသားစု ဆင်းသက်ပုံ သစ်ပင် ချူ-ဟန် အားပြိုင်မှု လူ မိသားစုမှ ဝင်ရောက်စွက်ဖက်ခြင်း မှတ်စုနှင့် ကိုးကားချက်များ Needham, Joseph (1986). Science and Civilization in China: Volume 4, Part 2. Taipei: Caves Books, Ltd. Sima Qian. Records of the Grand Historian, Volume 8. Ban Gu et al. Book of Han, Volume 1. Category:နိုင်ငံတကာ ဘုရင်များ Category:အနောက်ပိုင်း ဟန်မင်းဆက် ဧကရာဇ်များ Category:၁၉၅ ဘီစီ ကွယ်လွန်သူများ ဟန် ဧကရာဇ် ကောင်းကျူ ဟန် ဧကရာဇ် ကောင်းကျူ။
Avengers: Infinity War မှာ အမေရိကန် စွမ်းအားရှင်ဇာတ်ကားဖြစ်သည်။
ဤကားမှာ Avengers (၂၀၁၂) နှင့် ၂၀၁၅ တို့၏နောက်ဆက်တွဲဖြစ်သည်။
၂၀၁၈ ခုနှစ် ဧပြီ ၂၃ တွင် လော့စ်အိန်ဂျလ်တွင် အထူးပွဲပြသကာ ၂၇ ရက်နေ့တွင် တစ်ကမ္ဘာလုံး၌ ရုံတင်ပြသခဲ့သည်။
ရိုက်ကူးမှု၊ effect၊ အက်ရှင်ခန်းများကောင်းမွန်မှုတို့ကြောင့် ဤကားကို ဝေဖန်သူများကပင် ချီးကျူးခဲ့ကြသည်။
ဤကား၏ အဆက်ကို ၂၀၁၉ ခုနှစ် ဧပြီ ၂၆ ရက်နေ့တွင် ပြသမည်ဖြစ်သည်။
အနှစ်ချုပ် Marvel studio မှ Marvel Cinematic Universe (MCU) ကို လွန်ခဲ့သော ၁၀ နှစ်ခန့်မှ စတင်တည်ဆောက်ခဲ့သည်။
ပထမဆုံးကားမှာ ၂၀၀၈ ခုနှစ်က Iron Man 1 ဖြစ်သည်။
ထို Universeတွင် Infinity Stone ဟုခေါ်သော စွမ်းအားကြီးကျောက်တုံး ၆ တုံးရှိသည်။
ထိုကျောက်တုံးများမှာ စကြဝဠာအတွင်း ပြန့်ကျဲနေပြီး သီးခြားစွမ်းအားများရှိကာ သာမန်လူများ ထိတွေ့နိုင်ခြင်း မရှိချေ။
ဤဇာတ်ကား၏ အဓိက ဗီလိန်ဖြစ်သော သားနို့စ်မှ ထိုကျောက်တုံးများကို လိုက်ရှာကာ စကြဝဠာရှိ သက်ရှိများထဲမှ တဝက်ကို ဖျက်ဆီးမည့်အဖြစ်ကို Avengers အဖွဲ့နှင့်အတူ ပင့်ကူလူသား၊ Doctor Strange၊ Black Panthers ၊ Guardians of Galaxy အဖွဲ့တို့ပေါင်း၍ ကာကွယ်ခြင်းဖြစ်သည်။
ဆင်ပြေးရွာ () ()သည် ကရင်ပြည်နယ်၊ ကော့ကရိတ်ခရိုင်၊ ကြာအင်းဆိပ်ကြီးမြို့နယ်၊ ကျောက်ဘီလူးကျေးရွာအုပ်စု၌ တည်ရှိသည်။
ရွာနေရာကုတ်မှာ ၁၇၀၈၀၂ ဖြစ်သည်။
၂၀၁၄ သန်းခေါင်စာရင်းအရ ကျောက်ဘီလူးကျေးရွာအုပ်စုတွင် အိမ်ခြေပေါင်း ၁၅၆၉ အိမ် ရှိကာ၊ လူဦးရေစုစုပေါင်း ၈၃၅၀ ဦး နေထိုင်သည်။
ဆင်ပြေးတံတားသည် ပေ ၁၈၀ ရှည် သံကူကွန်ကရစ်အမျိုးအစား ဖြစ်ကာ၊ ၂၀၁၆ တွင် တည်ဆောက်သော ကားလမ်း ဖြစ်သည်။
KKs 3 သည် Local Group ထဲရှိ ဂလက်ဆီပုဖြစ်ပြီး ကမ္ဘာမြေမှ အလင်းနှစ် ၇ မီလီယံ ကွာဝေးသည်။
KKs 3 ၏ ထုထည်မှာ ၂.၃ × ၁၀၇ (နေအဆပေါင်း ၂၃ မီလီယံ) ရှိသည်။
ဂလက်ဆီရှိ ၄ ပုံ ၃ ပုံသော ကြယ်များသည် သက်တမ်းအားဖြင့် ၁၂ ဘီလီယံနှစ် ရှိသည်။
ယင်းအား ဟာဘယ် အာကာသ တယ်လီစကုပ်မှ ၂၀၁၄ ခုနှစ် ဒီဇင်ဘာလတွင် ရှာဖွေတွေ့ရှိခဲ့သည်။
NGC 1979 (ESO 487-24) သည် လီပက်စ် ကြယ်စုတန်းရှိ နှစ်ဖက်ခုံး ဂလက်ဆီဖြစ်ပြီး နဂါးငွေ့တန်း ဂလက်ဆီမှ အလင်းနှစ် ၇၈ မီလီယံ ကွာဝေးသည်။
ယင်းအား ၁၇၈၄ နိုဝင်ဘာ ၂၀ တွင် ဝီလီယံ ဟာရှယ်မှ ရှာဖွေတွေ့ရှိခဲ့သည်။
NGC 1989 (ESO 423-21) သည် ကိုလမ်ဘာ ကြယ်စုတန်းရှိ နှစ်ဖက်ခုံး ဂလက်ဆီဖြစ်ပြီး နဂါးငွေ့တန်း ဂလက်ဆီမှ အလင်းနှစ် ၄၈၂ မီလီယံ ကွာဝေးသည်။
ယင်းအား ၁၈၃၅ ဇန်နဝါရီ ၂၈ တွင် ဂျွန် ဟာရှယ်က ရှာဖွေတွေ့ရှိခဲ့သည်။
ရီဆုန်ရှင်သည် ဂျိုဆွန်း​ခေတ်ကိုရီးယား၏​ရေတပ်ဗိုလ်ချုပ်ဖြစ်သည်။
ကိုရီးယား-ဂျပန် အင်ဂျင်စစ်ပွဲတွင် သူ၏​ပြောင်​မြောက်လှ​သောရဲစွမ်းသတ္တိ၊စစ်နည်းဗျူဟာ၊ သခင်ကိုချစ်ခင်မှုတို့​ကြောင့် နှစ်ဖက်နိုင်ငံလုံး​ လေးစားကြသည်။
ထိုစစ်ပွဲတွင် များပြားလှ​သော ဂျပန်​စစ်​ရေယာဉ်များကို ၁၀စင်းခန့်သာရှိ​သော မိမိတို့၏​ ရေယာဉ်များဖြင့်အ​ကောင်းဆုံး ဟန့်တားနိုင်ခဲ့သည်။
ဘဝအစ ဟန်​ဆောင်းတွင် ၁၅၄၅ခုနှစ် ဧပြီ၂၈တွင်​မွေးဖွားခဲ့သည်။
ငယ်စဉ်ကပင် အခြားလူငယ်များဖြင့်စစ်တိုက်ခြင်းကစားနည်းများကစားခဲ့သည်။
၁၅၇၆တွင် တပ်မ​တော်စာ​မေးပွဲ​အောင်မြင်ကာသူ၏မြှားပစ်ခြင်းကို ဒိုင်များကသ​ဘောကျခဲ့သည်။
စာ​​မေးပွဲ​အောင်ပြီးလျှင် ​မြောက်ပိုင်း​တောင်တန်း​ဒေသများရှိစစ်တပ်တွင်တာဝန်ထမ်းရသည်။
လိပ်သင်္ဘော right|လိပ်သင်္ဘော သူ၏​အောင်မြင်မှုများထဲမှ လူသိအများဆုံးမှာလိပ်သင်္ဘောဖြစ်သည်။
သူ၏လက်​အောက်ငယ်သားများ၏အကူအညီဖြင့်သူ၏စိတ်ကူးဖြစ်​သောလိပ်သင်္ဘောကို​ဆောက်နိုင်ခဲ့သည်။
အချို့သတင်းများအရလိပ်သင်္ဘောမှာသူစ​ဆောက်ခြင်းမဟုတ်ဘဲ ​ထယ်ဂျုံဘုရင်လက်ထက်ကပင်​ပေါ်ခဲ့သည်ဟုဆိုသည်။
သူ၏လိပ်သင်္ဘောမှာတစ်ဖက်စီတွင် အ​မြောက်၁၁ခုပါသည်။
​ဘေးအ​ပေါက်​လေးများမှလည်း ​သေနတ်၊မြှားစသည်တို့ပစ်နိုင်သည်။
ရန်သူများသင်္ဘောချင်းကပ်၍ကူးမလာနိုင်ရန်အမိုးပါသည်။
ရန်သူဂျပန်သင်္ဘောများသည်လိပ်သင်္ဘောများထက်မြင့်၍ကူးမလာနိုင်​စေရန်ဖြစ်သည်။
သာမန်အချိန်တွင်လူ၂​ယောက် ​လှော်ရပြီးလှိုင်းထန်ချိန်တွင် လူ၅​ယောက်​လှော်ရသည့်​လှော်တက်၂၀ပါသည်။
​နောက်ဆုံးတိုက်ပွဲ right|thumb|300x300px ၁၅ဒီဇင်ဘာ ၁၅၉၈တွင် ဂျပန်ဗိုလ် ရှီမာဇုဦး​ဆောင်​သောဂျပန်​ရေတပ်စုသည် စန်ချွန်းကမ်းတွင်စုကြသည်။
သူ၏​နေရာကိုသူလျှိုများ​ကြောင့် လီဆွန်းရှင်းမှာသိခဲ့သည်။
ထိုအချိန်က လီဆွန်းရှင်းတွင် ပန်နိုဆို၈၂စီး၊လိပ်သင်္ဘော၃စီးနှင့်တပ်သား၈၀၀၀သာကျန်ခဲ့သည်။
ပြည်သူများပါဝင်ကူကြသည်။
thumb|ပန်နိုဆို ဒီဇင်ဘာ၁၆ ၁၅၉၈နံနက်ခင်း၂နာရီတွင်တိုက်ပွဲစဖြစ်သည်။
ကိုရီးယားများအင်အားနည်းမှု​ကြောင့်ဂျပန်များ​ပေါ့​လျော့ကြသည်။
ဂျပန်များဆုတ်ခွာပြီး​နောက်ကိုရီးယားများအသည်းအသန်လိုက်ကြသည်။
ထိုစဉ်ရန်သူ့တပ်မှကျည်ဆန်မှာ သူ့အားမှန်ခဲ့သည်။
ဒဏ်ရာမှာပြင်းထန်​သော်လည်းတပ်သားများကိုအသိမ​ပေး​စေ။
"စစ်ပွဲမှာအရှိန်တက်​နေသည်။
ငါ၏ဝတ်စုံကိုဝတိ၍ငါ၏ဗုံကိုတီးကာငါ​သေတာကိုမ​ကြေညာနှင့်" ဟူ၍မှာခဲ့ကာမကြာမီ​သေဆုံးသွားခဲ့သည်။
သူ​သေခြင်းကိုသူ၏သားနှင့်တူသာမျက်မြင်​တွေ့ခဲ့သည်။
သူတို့၂​ယောက်မှာ လီဆွန်းရှင်း၏အ​လောင်းကိုသင်္ဘောအခန်းထဲသို့​ပြောင်းကာအခြားသူများမရိပ်မိ​အောင်လုပ်ခဲ့သည်။
ရီဆန်ရှင်း၏တူမှာ တိုက်ပွဲအတွက်သူ၏ဦး​လေးဝတ်စုံကိုဝတ်ကာ အလိုက်သင့်​နေခဲ့ရသည်။
စစ်ပွဲအတွင်း ဒုက္ခ​ရောက်​နေ​သော ချန်လင်း(လီဆွန်းရှင်း၏တပည့်)ကိုရီဆန်ရှင်း၏သင်္ဘောက အကူအညီ​ပေးခဲ့၍ ​ကျေးဇူးတင်စကားဆိုရန်လာချိန်တွင် လီဆွန်းရှင်းမဟုတ်ဘဲသူ၏တူဖြစ်​နေသည်။
ထို​အချိန်မှ ချန်လင်းမှာ လွန်စွာဝမ်းနည်း၍အင်မတန်စိတ်ထိခိုက်ကာငို​ခဲ့သည်။
ထိုသတင်းမှာပျံ့နှံ့သွားသည်။
တပ်သားများသာမကပြည်သူများပါငိုကြသည်။
သူ၏ဇာတိ အဆန်မြို့သို့ ​အ​လောင်းကိုပြန်သယ်လာကာသူ့ဖခင်အုတ်ဂူ​ဘေးတွင်မြှပ်နှံခဲ့သည်။
အထိမ်းအမှတ် right|"​သေရန်ဆန္ဒရှိသူများသည်ရှင်ကာရှင်ရန်ဆန္ဒရှိသူများသည်​သေသည်။
" thumb|ကိုရီးယားဝမ် ၁၀၀(၁၉၇၀ခုနှစ်) မျိုးဆက် Ancestors ကိုးကား Category:ကိုရီးယားလူမျိုး။
ရမ်းခမ်းဟဲန် သည် သောက္ကတဲနိုင်ငံ၏ ဘုရင် ဖြစ်သည်။
ထိုင်းအက္ခရာများ တီထွင်ခြင်းနှင့် ထေရဝါဒဗုဒ္ဓဘာသာကို ထိုင်းမြေပေါ် ခိုင်မာအောင် ပြုလုပ်နိုင်ခဲ့၍ ထင်ရှားသည်။
thumb|300x300px ဘန်ကောက်အမျိုးသားပြတိုက်မှာ ထိုင်းနိုင်ငံပြတိုက်များ၏ ဗဟို ဖြစ်သည်။
ထိုင်းနိုင်ငံ၏ အနုပညာနှင့် သမိုင်းကြောင်းများ ပြသထားသည်။
၁၈၇၄ ခုနှစ်တွင် ဘုရင်ရာမ ၅ မှ ဖွင့်လှစ်ခဲ့သည်။
ပြသထားမှုများ thumb အမြဲတမ်းပြခန်း၃ခုရှိသည်။
ထိုင်းသမိုင်းပြခန်း ရှေးဟောင်းနှင့်အနုပညာပြခန်း နန်းတော်ဟောင်းမှအလှဆင်ပစ္စည်းများပြခန်း အချက်အလက်များ ဗုဒ္ဓဟူးနေ့မှတနဂ်နွေနေ့အထိ နံနက်၉နာရီမှညနေ၄နာရီထိဖွင့်သည်။
ပြန်တမ်းဝင်ရုံးပိတ်ရက်များမပါ။
နိုင်ငံခြားသားများအတွက် ဝင်ကြေး ဘတ်၂၀၀ (မြန်မာငွေ ၈၀၀၀ ကျပ်ခန့်) ကောက်ခံသည်။
ဓာတ်ပုံများ Category:ဘန်ကောက်မြို့ရှိ ပြတိုက်များ။
စီစိလိယာပိန် (; May 10, 1900 – December 7, 1979) သည် ဗြိတိသျ - အမေရိကန်နိုင်ငံသူ နက္ခတ္တဗေဒပညာရှင်တစ်ယောက်ဖြစ်ပြီး သူမ၏ ကြယ်များတွင် ပါဝင်သော ဟိုက်ဒရိုဂျင်နှင့် ဟီလီယမ်တို့အကြောင်း ပြုစုခဲ့သည့် ပါရဂူကျမ်းသည် ကျော်ကြားလှသည်။
အင်္ဂလန်တွင် သူမအား မွေးဖွားပြီး မွေးချင်းသုံးယောက်ထဲမှ တစ်ယောက်ဖြစ်သည်။
၁၉၁၉ ခုနှစ်တွင် စိန်ပေါ့လ် အထက်တန်း မိန်းကလေးကျောင်း၌ ပညာသင်ကြားခဲ့ကာ ကိန်းဘရိတ် တက္ကသိုလ်၌ ရုက္ခဗေဒ၊ ရူပဗေဒနှင့် ဓာတုဗေဒပညာရပ်ကို ဆည်းပူးခဲ့သည်။
ပညာ သင်ယူပြီးမြောက်ခဲ့သော်လည်း ဘွဲ့မရခဲ့ပေ။
အကြောင်းမှာ ၁၉၄၈ ခုနှစ်မတိုင်ခင်ထိ ကိန်းဘရိတ် တက္ကသိုလ်က အမျိုးသမီးများအား ဘွဲ့မပေးခဲ့သောကြောင့်ဖြစ်သည်။
ထို့ကြောင့် သူမသည် ၁၉၂၃ ခုနှစ်တွင် အင်္ဂလန်မှာ အမေရိကန် ပြည်ထောင်စုသို့ ပြောင်းရွေ့ခဲ့သည်။
၁၉၂၅ ခုနှစ်တွင် ပထမဆုံး ပါရဂူဘွဲ့ အပ်နှင်းခံခဲ့ရသည်။
သူမ၏ ဘွဲ့ကြိုစာတမ်းမှာ Stellar Atmospheres ဖြစ်ပြီး ကြယ်များ၏ အပူချိန်ကို လေ့လာချက်ဖြစ်သည်။
သူမ၏ ယင်းပါရဂူဘွဲ့ကြိုစာတမ်းသည် နက္ခတ္တဗေဒနယ်ပယ်တွင် ကျော်ကြားလှပြီး ယနေ့တိုင် ကျောင်းသုံးစာအုပ်အဖြစ် အသုံးပြုလျက်ရှိသည်။
စီစိလိယာပိန်၏ ကြယ်များတွင် ဟိုက်ဒရိုဂျင်နှင့် အခြားဒြပ်စင်တို့ ပါဝင်သည့်စာတမ်းသည် နက္ခတ္တဗေဒဘာသာရပ်အား တစ်ခေတ်ဆန်းသစ်စေခဲ့သည်။
280px|thumb|သမိုင်းဝင်မြို့လယ် ညီးရှ်နီး နော့ဗ်ဂေါရတ်မြို့()သည် ဗော်ဂါဖက်ဒရယ်ခရိုင်မြို့တော်ဖြစ်ပြီး ညီးရှ်နီးနော့ဗ်ဂရတ် အော့ဗလတ်၏ အုပ်ချုပ်မှုဗဟိုဌာနဖြစ်သည်။
၁၉၃၂ ခုနှစ်မှ ၁၉၉၀ ခုနှစ်များအတွင်းတွင် စာရေးဆရာ မက္ကဇင် ဂေါ်ကီကို မွေးဖွားခဲ့သော မြို့ဖြစ်သည်ကို အစွဲပြု၍ ဂေါ်ကီးမြို့(, )ဟူလည်း ခေါ်ဆိုခဲ့ကြသေးသည်။
Decree of October 22, 1990, Article 1 ဤမြို့သည် ရုရှားနိုင်ငံသည် အရေးပါသော စီးပွားရေး၊ သယ်ယူပို့ဆောင်ရေး၊ သိပ္ပံပညာ၊ ပညာရေးနှင့် ယဉ်ကျေးမှုဗဟိုချက်ခြာလည်း ဖြစ်သည်။
ထို့ပြင် ညီးရှ်နီး နော့ဗ်ဂရတ်မြို့သည် ရုရှားနိုင်ငံ၏ မြစ်ကြောင်းခရီးသွားလုပ်ငန်း၏ အဓိကအချက်အချာနေရာလည်းဖြစ်သည်။
မြို့၏ ရှေးဟောင်းနယ်မြေတွင် တက္ကသိုလ်များ၊ ပြဇတ်ရုံများ၊ ပြတိုက်များနှင့် ဘုရားရှိခိုးကျောင်းများ ရျိသည်။
ညီးရှ်နီးနော့ဗ်ဂရတ်မြို့သည် မော်စကိုမြို့ အရှေ့ဘက် ၄၀၀ ကီလိုမီတာအကွာ အိုကာနှင့် ဗော်လ်ဂါမြစ်ဆုံရာတွင် တည်ရှိသည်။
ရုရှားနိုင်ငံ၏ စတုတ္ထမြောက်အကြီးဆုံးမြို့ဖြစ်သော ယဲ့ကာကျယ်ရင်ဘုဂ်မြို့()သည် အီဆတ်မြစ်ကမ်းပေါ် ယူရယ်တောင်တန်း၏ အရှေ့ဘက်ပိုင်းတွင် တည်ရှိပြီး ဆာဗျဲ့ဒ်လော့ဗ်စကီး အော့ဗလတ်၏ အုပ်ချုပ်မှုဗဟို ဖြစ်သည်။
ဒေသ၏ ယဉ်ကျေးမှုနှင့် စက်မှုထွန်းကားရာ အဓိကနေရာဌာန ဖြစ်သော ယဲ့ကာကျယ်ရင်ဘုဂ်မြို့သည် ဥရောပနှင့် အာရှတိုက်တို့၏ နယ်ခြားမျဉ်းကြား ယူရေးရှားတိုက်ငယ်၏ အလယ်တွင် တည်ရှိသော မြို့လည်းဖြစ်သည်။
English version - Информационный портал Екатеринбурга ယဲ့ကာကျယ်ရင်ဘုဂ်မြို့သည် မြို့ပြဧရိယာအရသာ စတုတ္ထမြောက်အကြီးဆုံးဖြစ်သော်လည်း နိုင်ငံ၏ စက်မှုလုပ်ငန်းအထွန်းကားဆုံး မြို့များတွင် တတိယမြောက် အထွန်းကားဆုံးသော မြို့ဖြစ်သည်။
၂၀၀၉ ခုနှစ် အရှေ့တောင်အာရှ အားကစားပြိုင်ပွဲသည် လာအိုနိုင်ငံ၊ ဗီယင်ကျန်းမြို့၌ ၂၀၀၇ခုနှစ် ဒီဇင်ဘာ ၉ရက်မှ ၁၈ရက်အထိကျင်းပသော ၂၅ ကြိမ်မြောက် အရှေ့တောင်အာရှ အားကစားပြိုင်ပွဲ ဖြစ်သည်။
လာအိုနိုင်ငံသည် ပထမဆုံးအကြိမ်အဖြစ် လက်ခံကျင်းပခြင်း ဖြစ်သည်။
ထိုင်း၊ မြန်မာ၊ မလေးရှား၊ စင်ကာပူ၊ အင်ဒိုနီးရှား၊ ဖိလစ်ပိုင်၊ ဘရူနိုင်းနှင့် ဗီယက်နမ်တို့ပြီးနောက် နဝမမြောက် အိမ်ရှင်နိုင်ငံ ဖြစ်သည်။
၁၉၆၅ အရှေ့တောင်အာရှကျွန်းဆွယ် အားကစားပွဲတော်ကို လက်ခံကျင်းပရန် ရည်ရွယ်ခဲ့သော်လည်း ငွေကြေးအခြေအနေကြောင့် မလေးရှားအား ပေးခဲ့ရသည်။
သမ္မတ ချူမူလီဆိုင်ဆိုမှ အားကစားပွဲတော်ကို ဖွင့်လှစ်ပေးခဲ့သည်။
ဆီးဂိမ်းပွဲ၏ နှစ် ၅၀ ပြည့်ဖြစ်ကာ နိုင်ငံ၁၁နိုင်ငံမှ အားကစားသမားပေါင်း ၃၁၀၀ခန့်က အားကစားနည်း ၂၅မျိုးတွင် ဝင်ရောက်ယှဉ်ပြိုင်ခဲ့ကြသည်။
ဖွင့်ပွဲ၊ ပိတ်ပွဲကို လာအို အမျိုးသားအားကစားကွင်းသစ်တွင် ကျင်းပခဲ့သည်။
ထိုင်း၊ဗီယက်နမ်၊အင်ဒိုနီးရှားတို့က ပထမ၊ဒုတိယနှင့် တတိယ ရရှိခဲ့သည်။
လက်ခံကျင်းပခြင်း ကျင်းပရာမြို့များ ၂၀၀၃ အရှေ့တောင်အာရှ အားကစားပြိုင်ပွဲတွင် လာအိုနိုင်ငံ၏ မြို့တော် ဗီယင်ကျင်းအား ၂၀၀၉ ခုနှစ် အရှေ့တောင်အာရှ အားကစားပြိုင်ပွဲ၏ ကျင်းပရာမြို့အဖြစ် ရွေးချယ်ခဲ့သည်။
ပြင်ဆင်မှုများ လာအိုဆီးဂိမ်းကော်မတီအား သမ္မတ၏ ဦးဆောင်မှုဖြင့် ဖွဲ့စည်းခဲ့သည်။
အားကစားကွင်းများ ကွင်းအသစ်အများစုနှင့် ကွင်းဟောင်းအချို့ကို အသုံးပြုခဲ့သည်။
အမျိုးသားအားကစားကွင်းသစ်မှာ ပရိသတ် ၂၅၀၀၀ ဆံ့ပြီး အဓိကပွဲများ ကျင်းပခဲ့သည်။
လာအိုအမျိုးသားတက္ကသိုလ်တွင် အားကစားသမားများကို ထားကာ အားကစားရွာအဖြစ် အသုံးပြုထားသည်။
စုစုပေါင်းနေရာ ၂၇ ခု အသုံးပြုခဲ့သည်။
မြို့ အားကစားကွင်း ကစားနည်းများဗီယင်ကျန်းမြို့New National Sport Complex New Laos National Stadium ဖွင့်ပွဲ၊ ပိတ်ပွဲ၊ ပြေးခုန်ပစ်နှင့် ဘောလုံး (အမျိုးသား) Aquatics stadium Aquatics (Swimming, Diving, Water polo), Finswimming Archery range Archery Gymnasium 1 Badminton Beech Volleyball Stadium Volleyball (Beech) Gymnasium 2 Volleyball (Indoor) Shooting range Shooting Tennis court TennisNational University of Laos University Stadium Football (Women)Olympasia Gymnasium Boxing Convention hall Table tennis Booyong Gymnasium Taekwondo, Wrestling Petanque court PetanqueLao international Trade Exhibition and Convention Center Hall 1 Sepak takrawHall 2 Wushu Hall 3 Pencak silatBeung Kha Nong Sports Centre Lao-Thai Gymnasium Muay Gymnasium 1 Shuttlecock Others That Luang, Lan Xang Avenue, Samsenethai, Thadeua km10, T4, Kaysone Road Cycling (Individual time trial) Done Noune Tri Square, Ban Keun, return (Men: Thalath Market, Women: Pakkhanhoung) Cycling (Mass start) Dane Song Cycling (Mountain bike: Downhill) Tad Sone Cycling (Mountain bike: Cross country) Don Chan Palace Hotel Billiards and snooker Chao Anouvong Stadium Football (Men and Women)Chao Anouvong GymnasiumJudo, Karate SEA Games Golf Course Golf Pornsawan School Weightlifting အခက်အခဲများ လာအိုနိုင်ငံသည် ကုန်းတွင်းပိတ်နိုင်ငံဖြစ်သည့်အညီ ရွက်လှေ၊ ၃မျိုးဆင့်အားကစားနည်း စသည့်အားကစားနည်းများကို ကျင်းပနိုင်ခြင်းမရှိပေ။
ထို့အပြင် အားကစားအဆင့်အတန်း နိမ့်ပါးခြင်းကြောင့် အားကစားနည်းများကို လျှော့ချခဲ့ရသည်။
ဖိလစ်ပိုင်နိုင်ငံအပါအဝင် နိုင်ငံအချို့က အားကစားပြိုင်ပွဲများကိုခွဲ၍ လက်ခံကျင်းပရန် ကမ်းလှမ်းခဲ့သော်လည်း လာအိုနိုင်ငံက ငြင်းဆိုခဲ့သည်။
တရုတ်၊ ဗီယက်နမ်၊ ဂျပန်နှင့် အခြားသော အာဆီယံတိုင်းပြည်များမှ ကူညီမှုများကိုသာ လက်ခံခဲ့ပြီး အားကစားအဆောက်အဦးများ တည်ဆောက်ခဲ့သည်။
ပြိုင်ပွဲအထိမ်းအမှတ်များ အထိမ်းအမှတ်တံဆိပ် ၂၀၀၉အ​ရှေ့​တောင်အာရှအားကစားပြိုင်ပွဲ၏ အထိမ်းအမှတ်တံဆိပ်မှာ မဲခေါင်မြစ်ကမ်းဘေးရှိ လာအိုနိုင်ငံ အထိမ်းအမှတ်ဖြစ်သော ဖသတ်လောင် ဖြစ်သည်။
၎င်းအောက်ရှိ လိုင်း ၃ လိုင်းမှာ မဲခေါင်မြစ် ဖြစ်သည်။
အပေါ်ပိုင်းတွင် ဆီးဂိမ်းလိုဂို ပါရှိသည်။
thumb|ဖသတ်လောင် လာဘ်ကောင် ၂၀၀၉အ​ရှေ့​တောင်အာရှအားကစားပြိုင်ပွဲ၏ လာဘ်ကောင်မှာ လာအိုရိုးရာဝတ်စုံ ဝတ်ဆင်ထားသော ဆင်နှစ်ကောင် ဖြစ်သည်။
အထီးမှာ ချန်ပ၊ အမမှာ ချန်ပီး ဖြစ်သည်။
ဆင် ၂ ကောင်မှာ အိမ်ရှင်လာအိုကို ကိုယ်စားပြုသည်။
(လာအိုရှေးနိုင်ငံဖြစ်သော "လန်ဆင်း"၏ အဓိပ္ပာယ်မှာ ဆင်များစွာ၏နိုင်ငံဟု ရသည်) သီချင်း သီချင်း ၃၃ ပုဒ်ရှိသည်။
ပွဲများနှင့်အားကစား ဖွင့်ပွဲအခမ်းအနား thumb|ဖွင့်ပွဲအခမ်းအနားတွင်​တွေ့ရ​သော မြန်မာဝန်ကြီးချုပ် ဗိုလ်ချုပ်ကြီးသိန်းစိန် ၉ ဒီဇင်ဘာ ၂၀၀၉ ဒေသစံတော်ချိန် ၆ နာရီ ၁၀ မိနစ်တွင် လာအိုအမျိုးသားအားကစားကွင်းအသစ်တွင် ကျင်းပခဲ့သည်။
သမ္မတနှင့် ဧည့်သည်တော်များ ကြွရောက်လာမှုနှင့်အတူ အမှတ်စဉ်ရေတွက်မှုနှင့် စတင်ခဲ့သည်။
လာအိုရဲတပ်ဖွဲ့ ဘင်ခရာတပ်ဖွဲ့၊ နိုင်ငံတော်အလံကိုင်တပ်ဖွဲ့များနှင့်အတူ ပြိုင်ပွဲဝင်နိုင်ငံများမှ အားကစားသမားများ ဝင်ရောက်လာသည်။
လာအိုဒုတိယဝန်ကြီးချုပ်က အဖွင့်အမှာစကား ပြောကြားပြီး သမ္မတမှ ပြိုင်ပွဲအား ဖွင့်လှစ်ပေးခဲ့သည်။
ထို့နောက်တွင် မီးရှုးတိုင် ထွန်းညှိကာ ဖျော်ဖြေရေးအစီအစဉ်များဖြင့် အခမ်းအနားပြီးဆုံးခဲ့သည်။
ပိတ်ပွဲအခမ်းအနား ၁၈ ဒီဇင်ဘာ ၂၀၀၉ ဒေသစံတော်ချိန် ၆ နာရီ ၁၀ မိနစ်တွင် လာအိုအမျိုးသားအားကစားကွင်းအသစ်တွင် ကျင်းပခဲ့သည်။
ဝန်ကြီးချုပ်နှင့် ဧည့်သည်တော်များ ကြွရောက်လာမှုနှင့်အတူ အမှတ်စဉ်ရေတွက်မှုနှင့် စတင်ခဲ့သည်။
ပွဲအပြီးတွင် ၂၀၁၁ ခုနှစ် အရှေ့တောင်အာရှ အားကစားပြိုင်ပွဲ လက်ခံကျင်းပမည့် အင်ဒိုနီးရှားနိုင်ငံအား အလံလွှဲပြောင်းပေးခဲ့သည်။